Pegasus (pavadonis)
Šis raksts ir par pavadoni. Par zvaigznāju skatīt rakstu Pegazs (zvaigznājs). Pegasus ir Austrijas nanopavadonis. Projektu vada Vīnes Neištates augstskola, sadarbojoties ar Vīnes Tehnisko universitāti un Space Tech Group. Tas ir daļa no Eiropas Komisijas finansētās Zemes apakšējās termosfēras izpētes programmas QB50 (kods QB50 AT03). Pegasus solārsinhronā orbītā palaists 2017. gada 23. jūnijā. Pavadonis veidots CubeSat 2U formā ar izmēriem 10 cm × 10 cm × 20 cm un masu 1,96 kg. Zinātniskā krava QB50 projektam ir daudzadatu Lengmīra zonde mNLP elektronu blīvuma noteikšanai apkārtējā vidē. Tā izstrādāta Oslo universitātē. Sekundārais uzdevums bija pulsējošā plazmas dzinēja sistēmas izmēģināšana, ko izstrādāja Vīnes Neištates augstskola.